Primul vaccin anti-COVID, aproape de a fi autorizat. Lovitură sub centură pentru Statele Unite.
Pfizer și BioNTech ar putea obține autorizația pentru vaccin în noiembrie. Șansele ca America să aibă vaccin înainte de alegeri sunt aproape nule. La nivel mondial sunt 10 vaccinuri în faza finală de testare.
La finalul lunii noiembrie în acest an, populația ar putea benficia de un vaccin anti-COVID autorizat. Pfizer și compania germană BioNTech vor să publice datele studiilor clinice și să solicite autorizarea de urgență a vaccinurilor în Statele Unite și Europa la finalul lunii viitoare.Depunerea dosarului de autorizare depinde de mai mulți factori, inclusiv de date legate de eficiența vaccinului, iar acestea pot fi culese cele mai devreme spre sfârșitul lunii octombrie. Șansele ca America să aibă vaccin înainte de alegerile din 3 noiembrie sunt, deci, aproape nule. Chiar și asa, vestea aduce optimism pe burse.BioNTech și Pfizer au crescut pe bursa americană cu 3,6 respectiv 1,8%.Și compania Moderna e aproape de autorizarea vaccinului, CEO-ul companiei spune ca ar avea suficiente date pentru a depune documentele tot la finalul lunii noiembrie. La nivel global sunt peste 190 de vaccinuri anti-COVID în diferite stadii de testare, conform OMS. 42 au început studiile clinice, iar 10 sunt în faza finală de testare.